Գուստավս Բուտելիս

Արստարուլմիրուս Արսույմֆուս Տարուս (լատիշերեն՝ Arstarulsmirus Arsujumfus Tarus)(ծնյալ Գուստավս Բուտելիս (Gustavs Butelis), ), առավել հայտնի է իր բեմական անունով՝  Գուստավո (Gustavo), լատվիացի ռեփեր և ձայնագրման պրոդյուսեր, ով արդեն իսկ թողարկել է երաժշտական չորս ալբոմ, բազմաթիվ մրցանակների արժանացել իր ալբոմների ու երգերի համար։

Կենսագրություն 
Բուտելիսը երաժշտությամբ հետաքրքրվել է դեռ պատանեկան հասակից, ցանկացել է թմբուկ ու կիթառ նվագել սովորել, բայց հայրը համոզել է, որ սաքսոֆոնն ընտրի։ Պատանին երաժշտական շատ ոճերով է հրապուրվել, մի որոշ ժամանակ՝ հատկապես մետալ ոճով, իսկ 15 տարեկանից տարվել է հիփ-հոփով։ 1995 թվականից, երբ արդեն 18 տարեկան էր, ձեռնամուխ է եղել երաժշտական կարիերա անելուն, ընկերների հետ հիմնել է Fact երաժշտախումբը։ Բուտելիսն այդ խմբի առաջատար երաժիշտն էր և իր գործը կատարում էր ամենայն լրջությամբ, սիրով ու պատասխանատվությամբ։ Բայց որոշ ժամանակ անց Fact-ը ցրվել է, և Բուտելիսն սկսել է իր մենակատարային կարիերան՝ բեմական Gustavo անունով։

2002 թվականին՝ ավելի քան երկու տարի տևած լռությունից հետո, նա թողարկել է իր առաջին սինգլը՝ Jau-tā-jums-ը, իսկ դրանից ևս երկու տարի անց էլ՝ առաջին ալբոմը՝ Beidzot-ը։ 2006 թվականին լույս է ընծայվել երկրորդ սոլո ալբոմը՝ Pa pāris pantiem/viesības viesnīcā-ը, 2008-ին՝ Tur kaut kam ir jābūt-ը (այս վերջինը՝ լատվիական «Բրեյնսթորմ» («Brainstorm» - «Մտագրոհ») երաժշտախմբով։ Այնուհետև իր հաջորդ՝ 3. elpa-Plus/mīnuss ալբոմից նախապես թողարկել է երեք սինգլ՝ Par citu meiteni-ն, Mūsu soļi-ն։ Երեք սինգլներն էլ երաժշտասեր հասարակության ջերմ ընդունելությանն արժանացան, լատվիական գրեթե բոլոր ռադիոկայաններում դարAան թոփ հիթեր, իսկ Mūsu soļi-ն դարձավ նաև Rīgas VEF բասկետբոլային ակումբի պաշտոնական օրհներգը։ 2009 թվականի դեկտեմբերի 10-ին "Essential" ակումբում տեղի ունեցավ Գուստավոյի նոր ալբոմի շնորհահանդեսը։ Ալբոմն ինքը թողարկվեց 2010 թվականի հունիսի 16-ին։ Այս վերջին ալբոմի թողարկումից հետո Բուտելիսը տարվել է իիսիիդեոլոգիայով, պաշտոնապես փոխել է իր անունը Արստարուլսմիրուս Արսույումֆուս Տարուսի և սկսել է կյանքի մասին ուսուցողական դասախոսություններով հանդես գալ։

Սկավառակագրություն

Ալբոմներ 
 Beidzot! (2004)
 Pa pāris pantiem/Viesības viesnīcā (2006)
 3. elpa (2010)
 Pilsētas portāls (2011)

Սինգլներ 
 Jau-tā-jums (2002)

Տեսաձայնագրություններ 
 Jau-tā-jums (ft. Žaks)
 E.V.I.T.A. (ft. Čižiks)
 Taisnā tiesa (ft. Čižiks)
 No lūpām lasi (ft. Vlady no Kasta)
 Mūsu soļi
 Paldies, ka esat!

Որպես համամասնակից 
 Օզոլս - Bokss (ft. Gustavo and Astra)
 Բրեյնսթորմ - Tur kaut kam ir jābūt (ft. Gustavo)
 Pikaso - Esi brīvs (ft. Gustavo and R-viss)
 Camillas - Mainīt pasauli (ft. Gustavo)

Լատվիական երաժշտական ձայնագրությունների ամենամյա մրցանակաբաշխություն

Ստացած մրցանակները 
 2004: "Šāda veida ainas" («Լավագույն հիփ-հոփ երգ»)
 2004: "Beidzot!" («Լավագույն հիփ-հոփ ալբոմ»)
 2006: "No lūpām lasi" (Vlady-ի հետ) («Լավագույն պարային երաժշտություն, հիփ-հոփ կամ R’n’B երգ»)
 2006: "Pa pāris pantiem/Viesības viesnīcā” («Լավագույն պարային երաժշտություն, հիփ-հոփ կամ R’n’B երգ»)
 2007: "Esi brīvs" (ռեփեր Pikaso-ի և R-viss-ի հետ) («Լավագույն երաժշտական տեսահոլովակ»)
 2010: "Trešā elpa" («Լավագույն հիփ-հոփ ալբոմ»)
 2010: "Mūsu soļi" («Լավագույն երաժշտական տեսահոլովակ»)

Առաջադրում անվանակարգերում 
 2003: "Zaudētās tiesības" (Միրձա Զիվերեի հետ) («Լավագույն հիփ-հոփ երգ»)
 2007: "No lūpām lasi" (Vlady-ի հետ) («Լավագույն երաժշտական տեսահոլովակ»)
 2010: "Mainīt pasauli" (Camillas-ի հետ) («Լավագույն երաժշտական տեսահոլովակ»)
 2010: "Kur ir mana galodiņa" (Čižiks-ի հետ) («Լավագույն երգ»)

Ծանոթագրություններ

Արտաքին հղումներ 
 Պաշտոնական կայքէջ
 Dainos "Taisnā tiesa" video klipas 

Լատիշ երաժիշտներ
Լատիշ երգահաններ